Изх. № 18793/10.12.2018 г.

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**/п/**

**ВАЛЕРИ СТОЯНОВ**

**ПРОТОКОЛ**

**I.** На 07.12.2018 г. от 14.00 часа, в град София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1543/07.12.2018 г., на изпълнителния директор на ИА “ВКВПД”, в състав:

**Председател**: Мария Гюрджийска – главен експерт в отдел „Управление на държавната собственост“, дирекция „Управление на собствеността и жилищен фонд“,

**Членове**: 1. Надя Петрова – главен експерт в отдел „Обществени поръчки“, дирекция „Управление на собствеността и жилищен фонд“,

2. Нина Мальова – главен експерт в отдел „Бюджет“, дирекция „Финанси“,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“Извършване на ремонтни дейности на покрива на Военен клуб-гр.Ямбол“.**

На 21.11.2018г. в профила на купувача е публикувана обява с изх. 17762/21.11.2018 г. за събиране на оферти за възлагане на горепосочената обществена поръчка със срок за получаване на офертите – 17:30 часа на 06.12.2018 година.

До определения краен срок на 06.12.2018 г., в деловодството на ИА “Военни клубове и военно-почивно дело”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта вх. №/дата, час на постъпване | Име на участника |
| 1. | вх. № 16079/06.12.2018 г. – 09:30 ч. | „Хоризонт-Плевен“ ЕООД |
| 2. | вх. № 16091/06.12.2018 г. – 10:29 ч. | “Полисстрой” ЕООД |
| 3. | вх. № 16114/06.12.2018 г. – 10:53 ч. | „Хидрострой –БГ 63“ ЕООД |
| 4. | вх. № 16122/06.12.2018 г. – 12:55 ч. | „Еврострой БГ 2008“ ООД |
| 5. | вх. № 16150/06.12.2018 г. – 16:39 ч. | „Тес кънстракшън груп“ ЕООД |

Няма оферти, постъпили след крайния срок.

На 07.12.2018г., председателят на комисията получи постъпилите пет оферти с приемо-предавателен протокол, съгласно чл. 48, ал. 6 от ППЗОП.

След като получиха списъка с участниците, председателят и всички членове на комисията представиха декларации по чл. 103, ал. 2 от ЗОП.

В присъствието на всички членове, председателят на комисията откри заседанието.

На заседанието не присъстваха представители на кандидатите и участници в процедурата, съгласно чл. 54, ал. 2 от ППЗОП.

Комисията отвори офертите по реда на тяхното постъпване и обяви ценовите предложения на всички участници.

След извършването на горните действия, публичната част от заседанието приключи.

**ІІ.** На свое закрито заседание проведено на 07.12.2018 г., определената със заповед № 1543/07.12.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

**1**. Участникът „**Хоризонт-Плевен“ ЕООД, ЕИК 114084269** е представил оферта с вх. № 16079/06.12.2018 г.

При разглеждане на документите за подбор, комисията констатира, следното:

В представената декларация образец № 13, участникът не е декларирал, че прилага система за управление на качеството по стандарт EN ISO 9001 или еквивалентна с обхват – предмета на обществената поръчка.

Съгласно т. 2 от Технически и професионални способности в публикуваната обява с изх. 17762/21.11.2018 г., участниците трябва да прилагат система за управление на качеството по стандарт EN ISO 9001 или еквивалентна с обхват – предмета на обществената поръчка, за което представят декларация за съответствие с критериите за подбор (Образец № 13).

В представената декларация образец № 13, участникът не е декларирал, че прилага стандарт EN ISO 14001 за опазване на околната среда или еквивалентен с обхват – предмета на обществената поръчка.

Съгласно т. 3 от Технически и професионални способности в публикуваната обява с изх. 17762/21.11.2018 г., участниците трябва да прилагат стандарт EN ISO 14001 за опазване на околната среда или еквивалентен с обхват – предмета на обществената поръчка (издаден от акредитирани лица), за което представят декларация за съответствие с критериите за подбор (Образец № 13).

***Предвид изложеното, участникът не доказва съответствие с поставените от Възложителя изисквания за технически и професионални способности, посочени в*** ***т. 2 и 3, раздел „Технически и професионални способности“ от обява изх. № 17762/21.11.2018 г., поради което комисията приема, че офертата на участника не отговаря на изискванията на Възложителя и предлага участникът „Хоризонт-Плевен“ ЕООД да бъде отстранен от по-нататъшно участие в обществената поръчка, на основание чл. 107, т. 1, от ЗОП.***

**2.** Участникът **“Полисстрой” ЕООД, ЕИК 838169610** е представил оферта с вх. № 16091/06.12.2018 година.

При разглеждане на документите за подбор, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17762/21.11.2018 година.

**3.** Участникът **„Хидрострой –БГ 63“ ЕООД, ЕИК 131369021** е представил оферта с вх. № 16114/06.12.2018 година.

При разглеждане на документите за подбор, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17762/21.11.2018 година.

**4.** Участникът **„Еврострой БГ 2008“ ООД, ЕИК 131369021** е представил оферта с вх. № 16122/06.12.2018 година.

При разглеждане на документите за подбор, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17762/21.11.2018 година.

**5.** Участникът **„Тес кънстракшън груп“ ЕООД, ЕИК 204646910** е представил оферта с вх. № 16150/06.12.2018 година.

При разглеждане на документите за подбор, комисията констатира, че участника отговаря на предварително обявените от Възложителя условия и е представил всички изискуеми документи, посочени в Обява изх. № 17762/21.11.2018 година.

**III.** Комисията пристъпи към оценка на техническото предложение за изпълнение на поръчката, което отговаря на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | **Вх. №/дата и час** | **Участник** | **Оценка** | **Мотиви на комисията** |
| **1.** | Вх. № 16091/06.12.2018 г. | **“Полисстрой” ЕООД** | **50 т./ 50%** | Представеното от участника техническо предложение покрива изискванията на възложителя в степен над средната:  Разписана е организацията на работа по време на отделните етапи на строителство и по видове СМР, с включени мерки по изпълнение на изискванията посочени в техническото задание, с приложено разпределение на техническите и човешки ресурси за реализиране на поръчката по видове работи. Предложените за обекта мерки са „по принцип“. В етапите за изпълнение, са разписани дейностите за изпълнение на поръчката, вкл. с откриването на площадката; мобилизация на ресурсите; разчистване на строителна площадка; Изписани са методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.  Участникът е разписал последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване.  Разписани са взаимодействието и комуникациите, както с Възложителя така и вътрешно фирмените.  Посочени са и предпазните мерки, които ще се спазват при работа. Контрола на влаганите материали е описан „по принцип“.  Участникът в т. 6. „Опазване на растителност и зелени полщи“ е разписал, че след разрешение от Възложителя би следвало да се „премахва съществуваща растителност..; къртене и изкореняване на цветя и повреждане на цветни фигури и др. подобни“, каквито за обекта са неотносими  В техническото си предложение, кандидата е разписал мерки за „Опазване на питейните и подпочвени води (т.8)“ в които разписва, че няма да се допуска „отвеждане на непречистени отпадъчни води във водни течения, подземни хоризонти или други водоприемници ... на територията на община Сливен; .. замърсяването на открити и закрити водоизточници за питейно-битови, промишлени и селскостопански нужди с промишлени и битови отпадъци с опасни вещества“, каквито мерки, предвид разположението на обекта в центъра на гр. Ямбол и отдалеченост от открити водоизточници, са неотносими.  Кандидата в своето техническо предложение е предвидил дейности по оползотворяване на отпадъците като: „част от бетоновата настилка...“, което за обекта е неотносимо. |
| **2.** | Вх. № 16114/06.12.2018 г. | **„Хидрострой –БГ 63“ ЕООД** | **25т./ 50%** | Техническото предложение на участника формално отговаря на изискванията на Възложителя за изпълнение на поръчката, въпреки, че включва почти всички изброени в методиката елементи.  В Техническото предложение на участника са констатирани множество  нередности , както следва:  Участникът е оставил текстове от бланка с указания към него без да ги изтрие. Възложителят не е предвиждал на обекта да се прилага строителен надзор, консултант и проектни документи, но участникът оферира такива.  Участникът е представил техническо предложение, което е изготвено в голям обем, но формално и не покрива изискванията на възложителя.. Участникът описва и указва сякаш на някакво трето лице дейностите, които той самия би следвало да изпълнява. примерно че пътеките с В представеното от участника техническо предложение са разписани дейности и мерки, които са действия и мерки „по принцип“ и които не съответстват със заданието на възложителя за конкретния обект. |
| **3.** | Вх. № 16122/06.12.2018 г. | **„Еврострой БГ 2008“ ООД** | **25т./ 50%** | Техническото предложение на участника формално отговаря на изискванията на Възложителя за изпълнение на поръчката, въпреки, че частично включва изброените в методиката елементи.  В Техническото предложение на участника са констатирани множество  нередности , както следва:  За етап „Демонтажни работи“ в Техническото си предложение, кандидата подробно разписва какви демонтажни работи ще изпълни на обекта, но никъде не споменава, че трябва да се извърши демонтаж и на керемиди, въпреки, че покрива, по задание от Възложителя е скатен с керемиди.  Кандидата е предвидил проби и изпитания на инсталации и съоръжения, както и изготвяне на технически документи за машини и съоръжения за обекта, каквито за обект: Ремонт покрив на ВК Ямбол са неприложими.  Възложителят не е предвиждал на обекта да се прилага строителен надзор, консултант, проектант и проектни документи, но участникът оферира такива.  Кандидата в предложението си оферира, че ще се изготвя и Екзекутивна документация, каквато за обекта е неотносима.  Кандидата, в раздела, описващ управлението на отпадъците е предвидил, че „опасните отпадъци да се събират в затворени съдове.“ и др. подобни, каквито отпадъци на обекта не са налични и неотносими към предмета на поръчката.  Участникът е представил техническо предложение, което е изготвено в голям обем, но формално и не покрива изискванията на възложителя.. Участникът описва и указва сякаш на някакво трето лице дейностите, които той самия би следвало да изпълнява. примерно че пътеките с В представеното от участника техническо предложение са разписани дейности и мерки, които са действия и мерки „по принцип“ и които не съответстват със заданието на възложителя за конкретния обект. |
| **4** | Вх. № 16150/06.12.2018 г. | **„Тес кънстракшън груп“ ЕООД** | **100 т./ 50%** | Представеното от участника техническо предложение е подробно, аргументирано, отнасящо се до конкретния обект и в максимална степен покрива и надхвърля изискванията на възложителя:  Подробно и конкретно е разписана организацията на работа по време на отделните етапи на строителство и по видове СМР, с включени мерки по изпълнение на изискванията посочени в техническото задание, с приложено разпределение на техническите и човешки ресурси за реализиране на поръчката по видове работи. Предложени са конкретни за обекта етапи за изпълнение, в които аргументирано са разписани дейностите в етапите на изпълнение на поръчката, вкл. с откриването на площадката; мобилизация на ресурсите; безопасност на движението и обществена безопасност; предпазване на пътищата от замърсяване; осигуряване на битови условия, вкл. и питейна вода за работещите; разчистване на строителна площадка; безопасност при работа – както на работниците, така и на преминаващите покрай обекта лица. Детайлно са изписани и представени методите и технологиите за работа при спазване на действащата нормативна уредба, вкл. методи за проверка и оценка на свършената работа по време и след приключване на строителните дейности.  За конкретния обект са предложени, вкл. и в табличен вид, аргументирано разпределение на техническите и човешки ресурси за реализиране на поръчката по видове работи – в табличен вид подробно, подробно, по видове дейности и с конкретно разписана техника, оборудване и механизация е предложено изпълнението на дейностите описани в количествената сметка.  Участника, отчитайки особеноститена конкретния обект, като местоположение, архитектура и околна среда е предложил и защитил последователност на процесите и технология на изпълнение на всички видове СМР, вкл. подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното ѝ завършване. В разработената строителна програма за обезпечаване строителните дейности при изпълнение на обекта ясно е посочена последователността на изпълнение на основните видове дейности, както и взаимообвързаността на конкретните действия при изпълнението им, с подробно разписани стъпки за всяка от тях. Подробно и аргументирано са представени процесите, реда за закупуване, съгласуване с Възложителя на влаганите материали. Участникът мотивирано е предложил технология на изпълнение на видовете СМР, вкл. и ограничения за ползване на оборудване в близост до комуникационни трасета и др. такива.  В техническото си предложение, участника е разписал конкретна за обекта организация на работа, която ще създаде за действията на техническите лица, ангажирани в изпълнението на РСРД, както и координацията между тях. Посочва методите на работа, гарантиращи: срочност и качество на изпълнението, както и мерките, с които се ангажира за постигане на срочност и качество. Дава информация за организацията на работа на персонала и необходимата техника за изпълнението на строително-монтажните работи, в съответствие с предварително обявените условия на обществената поръчка. Видовете мерки за постигане на ефективност на отделните етапи на работа и методите, които участникът ще използва за осигуряване на качество и контрол за завършване на работата в срок са конкретно и детайлно изброени, а именно: организация на персонала, изисквания към материалите, контрол на материалите, осигуряване на здравословни и безопасни условия на труд и др. описани са коориданцията и управлението, взаимодействието, комуникациите, както с Възложителя така и вътрешно фирмените. Посочени са и изрично предпазните мерки, които ще се спазват при работа на височина, ел. безопасност и пожарна и аварийна безопасност и др. В тази връзка са посочени и някои методи за управление на строителните и други отпадъци, които участникът ще използва с цел създаване благоприятна среда за работа на собствения си персонал, което би довело и до предотвратяване замърсяването на района, в който се намира обекта, вкл. са предвидени мерки касаещи евентуално възникване на аварии и/или пожари, както и мерки гарантиращи опазването на дървесните и други растителни видове.  Контрола на влаганите материали е подробно описан, както са описани и лицата, които ще бъдат ангажирани с осъществяването му и етапа на който всеки от тях следва да го осъществява, както и са изброени етапите, които включват входящия контрол с конкретизиране на действията, включени във всеки етап. Предвиден ред за съгласуване на закупуването на материалите и оценка на качеството на същите от Възложителя.  Кандидата в своето Техническо предложение е разписал надграждане на изискванията на възложителя, като е разписал специален раздел „Фокус към клиента“. |

**IV.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

1. Участникът **“Полисстрой” ЕООД** е предложил цена за изпълнение на поръчката в размер общо на **82 839,49 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 72 033,93 / 82 839,49 х 100 = 86,96 точки**

**П2 = 86,96 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 50х50% + 89,96 х50%= 25.00+44,98 =69,98 точки**

2. Участникът **„Хидрострой –БГ 63“ ЕООД**е предложил цена за изпълнение на поръчката в размер общо на **87 888,72 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 72 033,93 / 87 888,72 х 100 = 81,96 точки**

**П2 = 81,96 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% + 81,96 х50%= 12,50+40,98 =53,48 точки**

3. Участникът **„Еврострой БГ 2008“ ООД** е предложил цена за изпълнение на поръчката в размер общо на **72 033,93 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 72 033,93 / 72 033,93 х 100 = 100 точки**

**П2 = 100 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% + 100 х50%= 12,50+56.25 =62,50 точки**

4. Участникът **„Тес кънстракшън груп“ ЕООД** е предложил цена за изпълнение на поръчката в размер общо на **90 848,71 лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 72 033,93 / 90 848,71 х 100 = 79, 29 точки**

**П2 = 79,29 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 100х50% + 79,29 х50%= 50.00+39,65 =89,65 точки**

**V. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **„Тес кънстракшън груп“ ЕООД** | **89,65** |
| **2** | **“Полисстрой” ЕООД** | **69,98** |
| **3** | **„Еврострой БГ 2008“ ООД** | **62,50** |
| **4** | **„Хидрострой –БГ 63“ ЕООД** | **53,48** |

Комисията определена да разгледа, оцени и класира офертите, събрани чрез публикуване на публична покана за възлагане на обществена поръчка с предмет: **“Извършване на ремонтни дейности на покрива на Военен клуб-гр.Ямбол”** предлага за изпълнител на обществената поръчка класирания на първо мястоучастник **„Тес кънстракшън груп“ ЕООД** с оферта вх. № 16150/06.12.2018 г. и **комплексна оценка от 89,65 точки.**

Комисията, определена със Заповед № 1543/07.12.2018 г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**ПРЕДСЕДАТЕЛ**:.........../п/........./М. Гюрджийска/

**ЧЛЕНОВЕ**: 1. ......../п/.............../Н. Петрова/

2. ........../п/............./Н. Мальова/